డేనియల్ జాకియల్

డేనియల్ జాకియల్ (జననం 14 నవంబర్ 1990) జింబాబ్వేలో జన్మించిన క్రికెటర్, ఆయన ప్రస్తుతం మలావి జాతీయ జట్టుకు ప్రాతినిధ్యం వహిస్తున్నాడు, 2019 ఫిబ్రవరి 23న 2018–19 ప్రో50 ఛాంపియన్‌షిప్‌లో మషోనాలాండ్ ఈగల్స్ తరపున లిస్ట్ ఎలో అరంగేట్రం చేశాడు. ఆయన నాలుగు మ్యాచ్‌లలో పదమూడు అవుట్‌లతో టోర్నమెంట్‌లో అత్యధిక వికెట్లు తీసిన బౌలర్ గా నిలిచాడు. ఆయన 2019 మార్చి 11న 2018–19 స్టాన్‌బిక్ బ్యాంక్ 20 సిరీస్‌లో మషోనాలాండ్ ఈగల్స్ తరపున తన ట్వంటీ20 అరంగేట్రం చేశాడు.

డేనియల్ జాకియల్ సెప్టెంబర్ 2019లో 2019–20 సింగపూర్ ట్రై-నేషన్ సిరీస్ కోసం జింబాబ్వే టీ20 ఇంటర్నేషనల్ జట్టులో చోటు దక్కించుకున్నాడు. ఆయన 2019 అక్టోబర్ 1న సింగపూర్ ట్రై-నేషన్ సిరీస్‌లో నేపాల్‌తో జరిగిన మ్యాచ్‌లో జింబాబ్వే తరపున తన టీ20ఐ అరంగేట్రం చేశాడు. 

డేనియల్ జాకియల్ డిసెంబర్ 2020లో 2020–21 లోగాన్ కప్‌లో ఈగల్స్ తరపున ఆడటానికి ఎంపికయ్యాడు. ఆయన 2022 జనవరి 31న జింబాబ్వేలో జరిగిన 2021–22 లోగాన్ కప్‌లో ఈగల్స్ తరపున తన ఫస్ట్-క్లాస్ అరంగేట్రం చేశాడు. ఆయన సెప్టెంబర్ 2022లో ఏసీఏ ఆఫ్రికా టీ20 కప్ కోసం మలావి టీ20ఐ జట్టులో చోటు దక్కించుకున్నాడు. ఆయన 2022 సెప్టెంబర్ 15న కామెరూన్‌పై మలావి తరపున తన టీ20ఐ అరంగేట్రం చేసాడు. 
మూలాలు

వర్గం:1990 జననాలు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు
వర్గం:జింబాబ్వే టీ20 క్రికెట్ క్రీడాకారులు
వర్గం:జింబాబ్వే వ్యక్తులు
వర్గం:జింబాబ్వే క్రీడాకారులు
వర్గం:జింబాబ్వే క్రికెట్ క్రీడాకారులు